Na temelju članka 48. stavka 1. točke 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 44. Statuta Općine Ernestinovo („Službeni glasnik“ Općine Ernestinovo, broj 2/21 i 3/21) i Odluke Općinske načelnice Općine Ernestinovo o prodaji pokretnine – kamene kocke, KLASA: 940-01/23-06/1, URBROJ: 2158-19-02-23-1 od 2.veljače 2023.godine, Općinska načelnica objavljuje

**JAVNI NATJEČAJ**

**ZA PRODAJU POKRETNINE – KAMENA KOCKA**

**1. PREDMET PRODAJE**

Predmet prodaje su kamene kocke, kojom su više od 50 godina bile popločane nerazvrstane ceste na području naselja Laslovo, a koje su izvađene prilikom rekonstrukcije cesta. Prodaja će se provesti putem javnog natječaja prikupljanjem zatvorenih pisanih ponuda.

**2. PODACI O PREDMETU PRODAJE**

Kamena kocka dimenzija 10x10x10 cm.

Stanje: rabljena, očišćena

 Količina za prodaju: minimalno 10m²

Cijena: 20 eura/m²

**3. PREGLED PREDMETA PRODAJE**

Predmet prodaje se može pregledati svaki radni dan od 8 do 14 sati, na adresi: Općina Ernestinovo, Vladimira Nazora 64, 31215 Ernestinovo sve do isteka roka za dostavu ponuda, uz prethodnu najavu na broj telefona 031/270-226.

**4. KRITERIJ PRODAJE**

Prodaja se obavlja po načelu „viđeno-kupljeno „ što isključuje sve naknadne reklamacije i prigovore kupca upućeno prodavatelju po pitanju kvalitete i eventualnih nedostataka.

Prodaja se obavlja do iskorištenja maksimalnih količina prema utvrđenim kriterijima.

Sve prijave koje pristignu u propisanome roku , a koje zadovoljavaju uvjete natječaja , ulaze u izbor za sklapanje Ugovora o kupoprodaji.

Sa svakim ponuditeljem koji zadovoljava uvjete natječaja , moguće je sklopiti kupoprodajni Ugovor.

**5. UVJETI NATJEČAJA**

Prodaja se obavlja prikupljanjem pisanih ponuda, uz prethodnu uplatu jamstva za ponudu u iznosu od **50, 00** eura u korist računa Općine Ernestinovo, **IBAN: HR14 2500 0091 8111 0000 0, model HR 24,** pozivom na broj **7706-OIB** ponuditelja, opis plaćanja: jamčevina - kamene kocke. Odabranom ponuditelju jamčevina će se uračunati u kupoprodajnu cijenu, a ponuditeljima koji ne uspiju na natječaju, jamčevina će se vratiti u roku od 15 dana od dana otvaranja ponuda.

U slučaju da odabrani ponuditelj odustane od kupnje ili opozove ili izmijeni ponudu poslije roka za dostavu ponude, uplaćena jamčevina se ne vraća.

**6. SADRŽAJ PONUDE**

Pravo podnošenja ponude za kupnju pokretnine iz točke 1. ovog Javnog natječaja ima svaka pravna i fizička osoba koja na temelju važećih propisa može stjecati vlasništvo na pokretninama na području Republike Hrvatske.

**Pisana ponuda mora sadržavati:**

**ZA FIZIČKE OSOBE**

1. ispunjen i potpisan obrazac ponude s osobnim podacima (ime i prezime, OIB, adresa, kontakt telefon), brojem računa za slučaj povrata uplaćene jamčevine i iznosom ponuđene cijene izražene u eurima,
2. preslika osobne iskaznice
3. dokaz o uplaćenoj jamčevini (potvrda o izvršenoj uplati)
4. vlastoručno potpisanu izjavu kojom se ponuditelj obvezuje, u slučaju ako njegova ponuda bude prihvaćena da će sklopiti Ugovor o kupoprodaji u vlastitom trošku, potvrđuje da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponude (obrazac dostupan na web stranici Općine Ernestinovo te u prostorijama Općine Ernestinovo)
5. popunjena i potpisana izjava o davanju suglasnosti za obradu osobnih podataka (obrazac dostupan na web stranici Općine Ernestinovo te u prostorijama Općine Ernestinovo).

**ZA FIZIČKE OSOBE – OBRTNIKE TE PRAVNE OSOBE**

1. ispunjen, potpisan i ovjeren obrazac ponude s osobnim podacima (naziv i sjedište ponuditelja, ime i prezime osobe ovlaštene za zastupanje OIB, kontakt telefon), brojem računa za slučaj povrata uplaćene jamčevine i iznosom ponuđene cijene izražene u eurima,
2. preslik izvoda iz sudskog, obrtnog, strukovnog ili drugog odgovarajućeg registra,
3. dokaz o uplaćenoj jamčevini (potvrda o izvršenoj uplati)
4. vlastoručno potpisanu izjavu kojom se ponuditelj obvezuje, u slučaju ako njegova ponuda bude prihvaćena da će sklopiti ugovor o kupoprodaji u vlastitom trošku, potvrđuje da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponude (obrazac dostupan na web stranici Općine Ernestinovo te u prostorijama Općine Ernestinovo
5. potvrdu Porezne uprave o nepostojanju poreznoga duga nadležne Porezne uprave, koja ne smije biti starija od 30 dana od dana objave Natječaja
6. popunjena i potpisana izjava o davanju suglasnosti za obradu osobnih podataka (obrazac dostupan na web stranici Općine Ernestinovo te u prostorijama Općine Ernestinovo).

Obrazac ponude može se dobiti u Općini Ernestinovo ili preuzeti na internetskoj stranici Općine Ernestinovo: www.ernestinovo.hr, za vrijeme dok je natječaj otvoren.

**7. UVJETI KUPNJE**

Kupac je dužan uplatiti kupoprodajnu cijenu u cijelosti najkasnije u roku od 15 dana od dana sklapanja kupoprodajnog ugovora.

Kupljenu pokretninu - kamene kocke kupcu se predaje u posjed tek po uplati kupoprodajne cijene u cijelosti.

Kupac je obvezan po uplati kupoprodajne cijene u roku od 8 dana preuzeti predmet prodaje na adresi Vladimira Nazora 64, 31215 Ernestinovo.

**8. ADRESA DOSTAVE PONUDE**

Ponude se dostavljaju osobno ili putem pošte, u zatvorenim omotnicama, s naznakom na omotnici:

 OPĆINA ERNESTINOVO

VLADIMIRA NAZORA 64

31215 ERNESTINOVO

„Natječaj za prodaju pokretnine - kamena kocka“

– NE OTVARATI“

**Ponude moraju biti dostavljene bez obzira na način dostave na adresu: Općina Ernestinovo, Vladimira Nazora 64, 31215 Ernestinovo do 17.veljače 2023.godine do 14:00 sati.**

Ponude koje nisu pristigle u propisanom roku neće se otvarati i vraćaju se ponuditelju neotvorene.

U roku za dostavu ponuda ponuditelj može izmijeniti svoju ponudu, nadopuniti je ili od nje odustati.

Ponude se otvaraju redoslijedom zaprimanja.

Nepravovremene i/ili nepotpune ponude , neće se razmatrati.

Nakon otvaranja svih pristiglih ponuda zaključuje se javni natječaj te imenovano Povjerenstvo za provedbu predmetnog javnog natječaja obavlja pregled i ocjenu pristiglih ponuda te o istom sastavlja zapisnik koji zajedno s prijedlogom Odluke o odabiru ponuditelja dostavlja Općinskoj načelnici radi donošenja Odluke o odabiru ponuditelja za sklapanje kupoprodajnog ugovora odnosno radi donošenja Odluke o poništenju javnog natječaja u slučaju kada na javni natječaj ne pristigne niti jedna ponuda ili ako nije moguće odabrati ponuditelja.

Ponuditelji će o rezultatima natječaja biti obaviješteni pisanim putem.

**9.** **SKLAPANJE KUPOPRODAJNOG UGOVORA**

Općinska načelnica s izabranima ponuditeljima sklapa kupoprodajni ugovor najkasnije u roku od 15 dana od dana donošenja Odluke.

Ukoliko ponuditelj ne pristupi sklapanju kupoprodajnog ugovora u propisanom roku ili po pozivu Općinske načelnice, smatra se da je odustao od kupnje pokretnine, u kojem slučaju gubi pravo na povrat uplaćene jamčevine.

Troškove ovjere ugovora, te sve ostale troškove vezane sklapanje ugovora kao i sve poreze i troškove vezane za prijenos prava vlasništva nad kupljenim predmetom snosi kupac.

**10. PRAVO PONIŠTENJA JAVNOG NATJEČAJA**

Općina Ernestinovo zadržava pravo ne odabrati niti jednu od dostavljenih ponuda ukoliko ocijeni da iste nisu od interesa za Općinu Ernestinovo, bez obrazloženja i odgovornosti prema bilo kojem ponuditelju. Općina Ernestinovo zadržava pravo provjere dostavljene dokumentacije i podataka iz ponude ponuditelja.

**11. DODATNE INFORMACIJE**

Cjeloviti tekst javnog natječaja objavit će se na web stranici Općine Ernestinovo: www.ernestinovo.hr i na oglasnoj ploči Općine Ernestinovo. Kontakt podaci za sve dodatne informacije: 031/270-226, tajnica@ernestinovo.hr.

 Općinska načelnica

 Marijana Junušić, univ.spec.oec., v.r.